Bob Schieffer

Bob Lloyd Schieffer () adalah wartawan télévisi Amerika Serikat nang sudah bagawi gasan CBS News matan tahun 1969. Inya jadi jangkar édisi Saptu CBS Evening News salawas 23 tahun (1973-1992) wan kepala koresponden CBS gasan Washington matan tahun 1982. Matan tahun 1991, inya bagawi sabagai modérator tayangan ahad subuh Face the Nation, wan mulai 10 Maret 2005 sampai 31 Agustus 2006 sebagai jangkar interim CBS Evening News.

Schieffer adalah salah saurang matan sadikit wartawan nang suah bagawi maliput kaampat pos utama di Washington, DC: Gedung Putih, Pentagon, Departemen Luar Negeri Amerika Serikat, wan Kongres Amerika Serikat. Kariernya bersama CBS hampir sepenuhnya bahubungan lawan politik.

Schieffer barhasil wagas matan kanker kandung kemih stadium III. Inya didiagnosis menderita kanker pada tahun 2003 wan imbahtu bebas dari kanker.Wawancara dengan Larry King, CNN, 22 Februari 2004 

Pada tahun 2004, inya bagawi sabagai moderator debat ke-3 pamilihan presiden Amerika Serikat antara Presiden George W. Bush wan Senator John Kerry. Pada 15 Uktubir 2008, inya babulik jadi moderator debat ka-3 pamilihan presiden Amerika Serikat antara Senator Barack Obama wan Senator John McCain.

 Wayah halus 
Schieffer lahir di Austin, Texas wan diganalakan di Fort Worth, Texas. Imbah lulus matan Sekolah Menengah Atas North Side, ia manyambung ka Universitas Kristen Texas (TCU). Di kampus, inya jadi anggota fraternitas Phi Delta Theta. Di kemudian hari, ngarannya diabadiakan sabagai ngaran sakulah jurnalisme di almamaternya.

Imbah lulus kuliah, inya bagabung lawan Angkatan Udara Amerika Serikat. Inya bagawi sebagai reporter gasan harian Fort Worth Star-Telegram imbah dibebastugasakan lawan tahormat matan dinas militer. Salah satu tugas ganalnya sebagai reporter adalah tugas ka Vietnam gasan maliput prajurit asal Fort Worth. Samasa bagawi gasan Star-Telegram, inya pertama kali memperoleh pengakuan di bidang jurnalistik pada tanggal 22 November 1963. Beberapa saat setelah Presiden John F. Kennedy tatimbak di Dallas, Texas, inya manjawab telepon matan saurang binian nang manggagai tumpangan gasan tulak ka Dallas. Schieffer sedang baada di kantornya di Star-Telegram. Binian ngintu sakalinya Marguerite Oswald alias uma matan Lee Harvey Oswald. Basama umanya Oswald, inya tulak ka Dallas, wan mangawaninya ka kantor polisi. Beberapa jam berikut dihabiskannya lawan berpura-pura sebagai detektif sampai diizinkan masuk ka ruangan nang baisi telepon. Dikawani uma wan bininya Oswald nang bangaran Marina, inya kawa mangirimkan habar tahanyar nang dikumpulakan reporter Star-Telegram lain nang sedang berada di gedung nang sama. Berkat Schieffer, Star-Telegram kawa menerbitkan 4 edisi "ekstra" pada hari pembunuhan John F. Kennedy.

Schieffer imbahtu bagabung lawan radio WBAP di Dallas sabalum ditarima bagawi di CBS pada tahun 1969.

 Referensi